الكيكة المسقية ناجحة 100 وشهوة منها اقرأ أيضا... موضوع الاخت: تروتي ديني جزاها الله كل خير غادي نخليكوم معا المقادير والطريقة مرفوقة بالصور طبعا: ملاحظة العبار بكاس ديال اتاي 3بيضات 3خمارات ديال 7غرام انا استعملت 2 ديال 11 غرام1 دانون ڤاني كان عندي ديال ساشي عبرت منو كاس صغيركاس ونصف ديال سنيدةكاس ديال الزيت قشرة جوج ليموناتقبيصة دالملحة2 كيسان ديال السميدة رقيقةكاس ديال الدقيق. في الخلاط الكهربائي كنديرو البيض والزيت وسنيدة وقشرة الليمون ونخلط مزيان مزيان وعاد نزيد دانون ونعاود نخلط وفي الاخير كنزيد السميدة بلا مانوقف التخلاط والخمارات والدقيق حتى يتخلط الكل ونخويه فمول مدهون وندخلو لفران مسخن من قبل وكتاخد 40 دقيقة. من بعد مادخلنا الكيك يطيب كنوجدو السيرو باش نسقيو الكيك ولي غنحتاجو فيه عصير جوج ليمونات لي خدينا القشرة ديالهم و نصف كاس سنيدة وعصير نصف حامضةاختياري انا كتعجبني ديك الحموضة وكيجي السيرو خاتر ولامع بالحامض كنديروه فوق نار مهيلة حتى نحسو بالسكر ذاب وبدا كيختار ونزولوه نسقيو به الكيك مباشرة من بعد مايخرج من الفرن من الاحسن تسقيو الكيك فالمول ويلا عندكوم المول لي كيتحل مزيان انا معنديش وكنقضي بالمول عادي.والتزيين كيبقا اختياري ولكن الكوك معا الليمون كيتواتاو بزاف معا بعضياتهوم. وفي الاخير كيف ديما نتمني نكون شرحت مزيان واي استفسار انا رهن الاشارة وماتنساونيش من دعواتكم بتيسيير الامور ولكن بالمثل.